Michael Ancher

Michael Ancher (født 9. juni 1849 i Rutsker på Bornholm, død 19. september 1927 i Skagen) var en dansk maler. Han var gift med kollegaen Anna Ancher (født Brøndum). De hørte begge til Skagensmalerne.

Biografi
I 1871 søkte han kunsthistorikeren Julius Langes råd om kravene for å kunne bli figurmaler og ble samme høst tatt opp på Kunstakademiet. Sommeren 1874 besøkte han Skagen for første gang, og han forlot definitivt Kunstakademiet i 1875. Deretter oppholdt han seg i stadig større deler av året på Skagen der han først og fremst var fascinert av fiskernes liv og arbeide.

Ancher mottok De neuhausenske priser i 1877 for «En Lægprædikant, der holder Gudstjeneste på Skagens Strand» og fikk sitt endelige gjennombrudd som maler i 1880 med «Vil han klare pynten ?», som ble kjøpt av Christian IX. 

I årene etterpå fikk Skagen flere besøk av kunstnere, flest fra Skandinavia, slik at en etterhvert kunne snakke om en kunstnerkoloni. Sentralt i dette var Brøndums Hotel, hvor både Ancher selv og kollegaene møttes i hverdag og fest. Hans Anna var forøvrig søster av den daværende hotellverten, Dægn Brøndum. 

Selv om de fleste kunstnerne falt for det særegne lyset som fantes der, var det mest de nære ting og fiskernes liv og levnet Ancher malte og tegnet.

Michael Ancher er, sammen med sin kone Anna, avbildet på den danske tusenkroneseddel.

Utmerkelser og priser 
 1877 – Neuhausenske Premie for «En Lægprædikant, der holder Gudstjeneste på Skagens Strand» 
 1887 –  Eckersbergmedaljen for «En barnedåb» 
 1888 – Ridder av Skt. Michaelsordenen
 1889 – Eckersbergmedaljen for «Fiskere ved stranden en stille sommeraften»
 1894 – Dannebrogordenen
 1896 – Thorvaldsenmedaljen

Galleri

Referanser

Eksterne lenker 
 Skagens Kunstmuseum: Michael Ancher     

                                                                                                         

Danske malere
Skagenmalere
Dannebrogordenen
Mottakere av Eckersbergmedaljen
Mottakere av Thorvaldsenmedaljen
Mottakere av De neuhausenske priser
Alumni fra Det Kongelige Danske Kunstakademi
Personer fra Bornholm